PATVIRTINTA

Vilkaviškio r. Pilviškių „Santakos“ gimnazijos

direktoriaus 2023 m. rugpjūčio 31 d.

įsakymu Nr. V-102

**VILKAVIŠKIO R. PILVIŠKIŲ „SANTAKOS“ GIMNAZIJOS 2023**–**2024 IR 2024-2025 MOKSLO METŲ PRIEŠMOKYKLINIO UGDYMO PLANAS**

**I SKYRIUS**

**BENDROSIOS NUOSTATOS**

1. Vilkaviškio r. Pilviškių „Santakos“ gimnazijos (toliau – Gimnazija) priešmokyklinio ugdymo planas (toliau – Planas) sudarytas vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2022 m. rugpjūčio 24 d. įsakymu Nr.V-1269, Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto 2013 m. lapkričio 21 d. įsakymu Nr. V-1106, kitais teisės aktais.
2. Planas nustato priešmokyklinio ugdymo tikslą, uždavinius, ugdymo proceso organizavimą, pažangos ir pasiekimų vertinimą, specialiųjų ugdymosi poreikių turinčių vaikų ugdymą, bendradarbiavimą su tėvais.

**II SKYRIUS**

**PRIEŠMOKYKLINIO UGDYMO TIKSLAS IR UŽDAVINIAI**

1. Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymo poreikius, vadovaujantis humanistinėmis, demokratinėmis vertybėmis, užtikrinti palankias asmenybės raidos ir ugdymo sąlygas, padėti pasirengti sėkmingai pradėti mokytis mokykloje.
2. Priešmokyklinio ugdymo uždaviniai:
   1. atpažinti kiekvieno vaiko ugdymo poreikius, kylančius iš asmenybės raidos tarpsnio, individualių raidos ypatumų, prigimtinių gebėjimų visumos ir sociokultūrinės aplinkos;
   2. į vaiką ir jo vertybių ugdymą orientuotame, integraliame ugdymo procese tikslingai taikyti vaiko ir mokytojo sąveika grindžiamus mokymo(si) metodus, priemones;
   3. organizuoti ugdymą derinant kryptingą mokytojo ir spontanišką vaiko veiklą, taikant patirtinio mokymo(si) metodus (projektus, tyrinėjimus, eksperimentavimą, pažintines išvykas, diskusijas ir kt.), pripažįstant žaidimą ir kasdienį vaiko gyvenimą grupėje kaip neatsiejamą ugdymo dalį;
   4. sukurti 5–6 m. amžiaus vaikų ugdymui pritaikytą ir mokymąsi stimuliuojančią aplinką;
   5. siekiant užtikrinti kiekvieno vaiko mokymosi sėkmę, sudaryti galimybę vaikams skirtingais būdais pademonstruoti pasiekimus bei daromą pažangą ir juos sistemingai fiksuoti, dokumentuoti, analizuoti, vertinti ir aptarti su tėvais (globėjais) ir kitais su vaiko ugdymu susijusiais asmenimis;
   6. kurti ir plėtoti pasitikėjimu ir pagarba, aktyvia partneryste grindžiamą tikslingą bendradarbiavimą su tėvais (globėjais), švietimo pagalbos specialistais, pradinio ugdymo mokytojais ir kitais švietimo paslaugų tiekėjais.
3. Planas įgyvendinamas vadovaujantis šiais principais:
   1. žaismės – ugdymas siejamas su žaidimu, žaismingais metodais įvairinant ugdomąją veiklą, mokymo(si) turinį, vertybių ugdymą; siekiama vaiko aktyvaus dalyvavimo, rodomos iniciatyvos, atskleidžiant vaikystės fenomeną, vaiko kultūrą, kartu skatinant žaisti vaizduote, kalba, kūnu, pojūčiais;
   2. sąveikos – ugdymas grindžiamas visų šio proceso dalyvių (vaiko, tėvų (globėjų), mokytojų ir kitų asmenų, dalyvaujančių vykdant priešmokyklinio ugdymo programą, sąveika;
   3. įtraukties – siekiama tenkinti vaikų grupės ir (arba) konkretaus vaiko individualius poreikius, tikslingai parenkant priemones ir (arba) mokymo(si) metodus, individualizuojant mokymo(si) turinį ir teikiant mokymosi paramą;
   4. socialinio kultūrinio kryptingumo – ugdymas grindžiamas žmogiškosiomis, tautinėmis ir pilietinėmis vertybėmis, orientuotas į vaiko gyvenimui reikalingų socialinių kultūrinių kompetencijų plėtojimą, toleranciją ir daugiakultūriškumą;
   5. integralumo – siekiama vientiso fizinės, emocinės, socialinės ir pažinimo sričių plėtojimo, vadovaujantis visuminiu požiūriu į vaiką ir integraliu kompetencijų ugdymu;
   6. kontekstualumo – mokymo(si) turinys glaudžiai siejamas su artimiausia vaiko aplinka, socialiniais kultūriniais jos pokyčiais, siekiama, kad ugdymo patirtys vaikui būtų prasmingos, aktualios ir įdomios.

**III SKYRIUS**

**2022–2023 M.M. UGDYMO PROCESO SĖKMĖS ANALIZĖ**

1. 2022–2023 m. m. priešmokyklinio ugdymo grupes lankė 41 priešmokyklinio amžiaus vaikas, 17 vaikų buvo teikiama logopedo pagalba. Priešmokyklinio ugdymo amžiaus vaikai vykdė ilgalaikius projektus – „Ar mane suprastų robotas?“, „Iš kur atsiranda medus?“ ir trumpalaikius projektus „Kaip sukurti savo kosmosą“, „Ką turėtų žinoti žygeivis“, „Kaip ant medžių lapų parašyti laiškus?“, „Mano gimtoji šalis – Lietuva“, susijusius su mūsų krašto tautinėmis tradicijomis ir papročiais. Priešmokyklinio ugdymo pedagogės kėlė savo kvalifikaciją, dalyvavo įvairiuose seminaruose, kursuose. Priešmokyklinio ugdymo programą įgyvendinti padėjo priešmokyklinio ugdymosi priemonių komplektas ,,Patirčių erdvės“, parengtas remiantis bendrąja priešmokyklinio ugdymo programa. Ugdomoji medžiaga buvo suskirstyta į projektus, kurie parengti pagal gamtos kalendorinį principą. Daug dėmesio buvo skiriama praktinei veiklai, bandymams. Buvo skatinamas ugdytinių smalsumas, žingeidumas, jie raginami užduoti klausimus, pasakoti, sportuoti, mankštintis, mokomi susikaupti. Priešmokyklinio ugdymo grupėse yra interaktyvios lentos, tad ugdymo procese buvo taikomi šie mokomieji objektai: 3D animacija, mokomieji filmukai, veiklos iš svetainių ziburėlis.lt, [bmkpamokos.lt,](http://pamokos.bmk.lt/) [mozaweb.com,](http://mozaweb.com/) [ismaniejirobotai.lt](https://ismaniejirobotai.ugdome.lt/) ir kt. Buvo įgyvendinama socialinio ir emocinio ugdymo LIONS QUEST programa „Laikas kartu“, stiprinant vaikų socialinius įgūdžius, pozityvų elgesio formavimąsi. Buvo ugdomos šios kompetencijos ir įgūdžiai: savimonė, savitvarda, socialinis sąmoningumas, bendravimas, bendradarbiavimas, atsakomybė, sprendimų priėmimas, aukštesnio laipsnio mąstymo įgūdžiai, problemų sprendimas, nepasidavimas neigiamai bendraamžių įtakai, santykių stiprinimas, tikslų iškėlimas. Dalyvauta veiksmo savaitėje „Be patyčių“. Visi ugdytiniai sėkmingai baigė priešmokyklinio ugdymo programą.

**IV SKYRIUS  
UGDYMO PROCESO ORGANIZAVIMAS**

1. Ugdymo procesas prasideda rugsėjo 1 d., baigiasi gegužės 31 d.
2. Priešmokyklinio ugdymo trukmė – 1 metai.
3. Priešmokyklinis ugdymas organizuojamas pagal šį patvirtintą veiklos modelį: ugdytinių veiklos trukmė – daugiau nei 4 val. per dieną.
4. Ugdymo trukmė ikimokyklinio ir priešmokyklinio ugdymo pastate – 10,5 val. per dieną (nuo 7.30 val. iki 18.00 val.), 5 dienos per savaitę; gimnazijos pastate – 4,4 val. per dieną (nuo 8.00 val. iki 12.25 val.), 5 dienos per savaitę.
5. Ugdomoji kalba – lietuvių kalba.
6. Vaikų veiklos ir lankomumas fiksuojamas elektroniniame dienyne.
7. Atostogų trukmė 2023–2024 m. m.:

|  |  |
| --- | --- |
| Rudens atostogos | 2023 m. spalio 30 d. – lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – vasario 23 d. |
| Pavasario (Velykų) atostogos | 1. m. balandžio 2 d. – balandžio 5 d. |

1. Atostogų trukmė 2024–2025 m. m.:

|  |  |
| --- | --- |
| Rudens atostogos | 2024 m. spalio 28 d. – 2024 m. spalio 31 d. |
| Žiemos (Kalėdų) atostogos | 2024 m. gruodžio 23 d. – 2025 m. sausio 7 d. |
| Žiemos atostogos | 2025 m. vasario 17 d. – 2025 m. vasario 21 d. |
| Pavasario (Velykų) atostogos | 2025 m. balandžio 22 d. – 2025 m. balandžio 25 d. |

1. Įgyvendinant priešmokyklinio ugdymo turinį, į jį integruojama:
   1. socialinių ir emocinių įgūdžių lavinimo programos Lions Quest ,,Laikas kartu“ programa;
   2. alkoholio, tabako ir kitų psichiką veikiančių medžiagų vartojimo prevencijos programa;
   3. gyvenimo įgūdžių ugdymo programa.

**V SKYRIUS**

**PAŽANGOS IR PASIEKIMŲ VERTINIMAS**

1. Pasiekimai aprašomi 3 pasiekimų lygiais: iki pagrindinio, pagrindinis ir virš pagrindinio. Pasiekimų lygiai skirti formuojamajam vertinimui, t. y., geriau pažinti vaiką, atpažinti jo stiprybes ir tobulintinas sritis, numatyti reikiamą pagalbą vaiko ūgčiai.
2. Priešmokyklinio amžiaus vaikų ugdymosi rezultatai – asmens savybių, vertybinių nuostatų ir kompetencijų ugdymo(si) pasiekimai. Vertinimo tikslas – paremti vaiko ugdymą(si) teikiant grįžtamojo pobūdžio informaciją apie ugdymo(si) pasiekimus ir pažangą, siekti, kad vaiko pasiekimų ir pažangos vertinimas sukurtų sąlygas vaikui sėkmingai augti, tobulėti, bręsti. Individualiai pažangai skatinti, stebėti, vertinti skirtas formuojamasis vertinimas; vaikų pasiekimus įvertinti – apibendrinamasis vertinimas.
3. Vaikų pasiekimai ir pažanga vertinami pagal Priešmokyklinio ugdymo bendrojoje programoje pateiktas pasiekimų ir pažangos vertinimo nuostatas ir pasiekimų lygių požymius pagal pasiekimų sritis.
4. Vaiko pasiekimų įvertinimą priešmokyklinio ugdymo pedagogas atlieka 2 kartus per mokslo metus.
5. Informacija apie vaiko pasiekimus kaupiama ir fiksuojama vaiko pasiekimų aplanke.
6. Vaiko pasiekimai pateikiami aprašomuoju būdu – trumpais komentarais, nusakančiais, kokios yra vaiko stiprybės, kas jau pasiekta, ką reikia tobulinti.
7. Vaikų pasiekimai ir pažanga su tėvais (globėjais, rūpintojais) aptariami individualiai, esant poreikiui, bet ne rečiau kaip 2 kartus per metus. Jei yra poreikis, į pokalbius įtraukiami Vaiko gerovės komisijos atstovai, administracijos atstovai, kiti specialistai.
8. Pasibaigus ugdymo procesui informacija apie vaiko pažangą ir pasiekimus apibendrinama parengiant rekomendaciją (1 priedas).

**VI SKYRIUS  
UGDYMO TURINYS**

1. Įgyvendinant Planą ugdomos šios kompetencijos: komunikavimo, kultūrinė, kūrybiškumo, pažinimo, pilietiškumo, skaitmeninė ir socialinė, emocinė ir sveikos gyvensenos. Visos kompetencijos yra vienodai svarbios, jos ugdomos integraliai visose ugdymosi srityse ir visose veiklose, kuriose vaikas dalyvauja, siekiant užtikrinti visų kompetencijų ugdymo pusiausvyrą ir dermę. Svarbi ugdymo dalis – vaikų vertybinių nuostatų plėtojimas padedant jiems tapti smalsiems, pasitikintiems savimi, aktyviems, motyvuotiems, drąsiai įgyvendinantiems savo sumanymus, kūrybiškiems, savarankiškiems, atsakingiems.
2. Įgyvendinant Planą išskiriamos 6 ugdymosi sritys: gamtamokslinis ugdymas, kalbinis ugdymas, matematinis ugdymas, meninis ugdymas, visuomeninis ugdymas, sveikatos ir fizinis ugdymas. Visos ugdymosi sritys yra lygiavertės ir ugdomos integraliai su kompetencijomis.
3. Ugdymo turinys, metodai ir formos orientuoti į vaiko kompetencijų ugdymą ir rengimą  
   mokyklai per žaidybinę veiklą.

**VII SKYRIUS**

**SPECIALIŲJŲ UGDYMOSI POREIKIŲ TURINČIŲ VAIKŲ UGDYMAS**

1. Specialiųjų ugdymosi poreikių turintys vaikai ugdomi visiškos integracijos forma kartu su kitais grupės vaikais bendrojo lavinimo grupėje koreguojant planą, diferencijuojant veiklą, teikiant kitą pagalbą.
2. Vaikui, kuriam nustatyti specialieji ugdymosi poreikiai, programą pritaiko (arba individualizuoja) priešmokyklinio ugdymo pedagogas, bendradarbiaudamas su Gimnazijos Vaiko gerovės komisija.

**VIII SKYRIUS**

**BENDRADARBIAVIMAS SU TĖVAIS (GLOBĖJAIS)**

1. Bendradarbiavimas su tėvais (globėjais, rūpintojais) grindžiamas tarpusavio pasitikėjimu ir konfidencialumu, aktyvia partneryste bei atsakomybe, pagarba vienas kito poreikiams bei interesams.
2. Tėvai (globėjai, rūpintojai) informuojami apie vaiko ugdymo(si) ypatumus bei sąlygas, apie pasiekimus ir pažangą, kurie užtikrintų sėkmingą vaiko mokymąsi.
3. Tėvai (globėjai, rūpintojai) skatinami aktyviai dalyvauti ugdymo procese, priimdami su vaiko ugdymu(si) susijusius sprendimus ir tokiu būdu dalindamiesi atsakomybe už vaiko ugdymo kokybę.
4. Su tėvais (globėjais, rūpintojais) sistemingai aptariama: individualūs vaiko ugdymosi poreikiai ir galimybės, pasiekimų bei pažangos vertinimo metodai, informacija apie vaiko ugdymosi pasiekimus ir daromą pažangą.
5. Prireikus, priešmokyklinio ugdymo pedagogas tėvams (globėjams, rūpintojams) rekomenduoja konsultuotis su pagalbos vaikams specialistais (logopedu, specialiuoju pedagogu, psichologu, socialiniu pedagogu ir kt.).
6. Bendradarbiavimo su tėvais (globėjais, rūpintojais) formos: diskusijos, atvirų durų dienos, bendri projektai, šventės, išvykos, ekskursijos ir kt.

**IX SKYRIUS**

**PRIEŠMOKYKLINIO UGDYMO ORGANIZAVIMAS KARANTINO,**

**EKSTREMALIOS SITUACIJOS, EKSTREMALAUS ĮVYKIO AR ĮVYKIO,**

**KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU ARBA**

**ESANT APLINKYBĖMS MOKYKLOJE, DĖL KURIŲ UGDYMO PROCESAS**

**NEGALI BŪTI ORGANIZUOJAMAS KASDIENIU MOKYMO PROCESO**

**ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Gimnazijoje, dėl kurių priešmokyklinis ugdymas negali būti organizuojamas grupėje (remonto darbai ir kt.), ugdymo procesas gali būti koreguojamas arba laikinai stabdomas, administracijos direktoriaus sprendimu.
2. Ekstremali temperatūra – mokyklos ir / ar gyvenamojoje teritorijoje minus 20 °C ar žemesnė, arba 30 °C ar aukštesnė.
3. Valstybės, savivaldybės lygiu priėmus sprendimą ugdymą organizuoti nuotoliniu mokymo būdu, Gimnazija:
   1. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
   2. pertvarko ugdymo pagal Programą veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.;
   3. nuotolinį ugdymą mokytojai vykdo naudodamiesi elektroniniu paštu, elektroniniu dienynu, socialinio tinklo Facebook platforma (uždarose grupėse), Zoom ir Padlet programomis.
   4. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės Gimnazijoje, dėl kurių ugdymo procesas negalėjo būti organizuojamas kasdieniu ugdymo būdu Grupėje. Informacija apie tai skelbiama Gimnazijos tinklalapyje;
4. Gimnazijoje veikia vaiko gerovės komisija, kuri padeda įvertinti vaikui reikiamos pagalbos poreikį. Gimnazijoje dirba logopedas, specialusis pedagogas, psichologas, kurie teikia reikiamą pagalbą tiek kontaktiniu, tiek ir nuotoliniu būdu.
5. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima sprendimus:
   1. laikinai koreguoti ugdymo proceso įgyvendinimą:
   2. keisti nustatytą pamokų trukmę;
   3. keisti nustatytą pamokų pradžios ir pabaigos laiką;
   4. ugdymo procesą perkelti į kitas aplinkas;
   5. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu;
   6. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

**X SKYRIUS**

**UKRAINIEČIŲ VAIKŲ UGDYMAS 2023–2024 IR 2024–2025 MOKSLO METAIS**

1. Užsieniečiams, turintiems teisę nuolat ar laikinai gyventi Lietuvos Respublikoje, ir Lietuvos Respublikos užsieniečių teisinės padėties įstatyme įtvirtintą nuostatą, kad nepilnamečiai asmenys turi teisę mokytis pagal ikimokyklinio, priešmokyklinio ir bendrojo ugdymo programą, nepilnamečiam asmeniui, kuriam yra / ar buvo suteikta laikinoji apsauga, nuo 2022 m. rugsėjo 1 d. privalo būti tęsiamas ugdymas pagal priešmokyklinio ugdymo programas.
2. Priešmokyklinis ugdymas vykdomas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. sakymu Nr. V674, Priešmokyklinio ugdymo Bendrąja programa, patvirtinta Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“.
3. Priešmokyklinis ugdymas ukrainiečių kalba nevykdomas, formuojamos higienos normoje nustatytų dydžių bendros lietuvių ir ukrainiečių vaikų grupės, ugdymas vykdomas lietuvių kalba.
4. Ugdymo procesas pagal Ukrainos priešmokyklinio ugdymo programą ar nuotolinio mokymo proceso organizavimo būdu priešmokyklinio amžiaus ugdytiniams nevykdomas.
5. Visiems bendrojo ugdymo mokiniams rekomenduojama mokytis kasdieniu mokymo proceso organizavimo būdu grupinio mokymosi forma pagal Lietuvos bendrojo ugdymo programas, formuojant klases, organizuojant ugdymą, vertinant, pripažįstant išsilavinimą taip, kaip nustato Lietuvos teisės aktai.
6. Nepriklausomai nuo pasirinkto mokymosi būdo ir formos, ugdomosios kalbos ar ugdymo programos, visi mokiniai, atvykę iš Ukrainos ir registruoti mokykloje, skirtingomis apimtimis ir tempu privalo mokytis lietuvių kalbos pagal kalbos mokėjimo lygius (A1–B2), esant galimybei, sudaromos sąlygos mokytis ukrainiečių kalbos. Visiems vaikams užtikrinamas bendravimas su bendraamžiais bei sudaryta galimybė dalyvauti ugdymo įstaigos organizuojamose neformaliojo vaikų švietimo veiklose, teikiama būtina švietimo ir mokymosi pagalba, nuolat palaikomas ryšys su vaiku, šeima ir mokykla, kurioje mokoma(si) nuotoliniu būdu.
7. Ugdymo procesas organizuojamas grupinio mokymosi forma kasdieniu mokymo proceso organizavimo būdu, vykdoma ugdomąja kalba: lietuvių ugdomąja kalba.

**IX SKYRIUS**

**BAIGIAMOSIOS NUOSTATOS**

1. Planas tvirtinamas, keičiamas ir papildomas gimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**VILKAVIŠKIO R. PILVIŠKIŲ „SANTAKOS“ GIMNAZIJA**

**PRIEŠMOKYKLINIO UGDYMO PEDAGOGO REKOMENDACIJA**

\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_

(Data)

Vaiko vardas ir pavardė

Gimimo data

Ugdymosi kalba

Gimtoji kalba

Mokyklos kontaktai: Vilniaus g. 2, LT 70488 Pilviškiai, Vilkaviškio r. sav., Tel. 8 (342) 67792, rastine@pilviskiai.lm.lt,

Vaiko pasiekimai – kompetencijos, baigus priešmokyklinio ugdymo programą:

1. Kūrybiškumo kompetencija
2. Kultūrinė kompetencija
3. Pilietiškumo kompetencija
4. Pažinimo kompetencija
5. Komunikavimo kompetencija
6. Skaitmeninė kompetencija
7. Socialinė, emocinė ir sveikos gyvensenos kompetencija
8. Teikta švietimo pagalba (jos rezultatai) ir rekomendacija dėl švietimo pagalbos tęstinumo
9. Kita svarbi informacija (pvz., adaptacija grupėje, lankomumas ir kt.)

Direktorė \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

Priešmokyklinio ugdymo pedagogas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)